b'\n_START_ARTICLE_\nRavenna (pokrajina)\n_START_SECTION_\nZgodovinske zanimivosti\n_START_PARAGRAPH_\nRavena je bila v \xc4\x8dasu Rimljanov manj\xc5\xa1e mesto, zgrajeno na mosti\xc5\xa1\xc4\x8dih, podobno kot Benetke stoletja pozneje. Cesar Oktavijan je v tem videl strate\xc5\xa1ko prednost, zato je dal tu zgraditi veliko pristani\xc5\xa1\xc4\x8de za vojno ladjevje. Skozi notranje lagune je dal zgraditi plovni kanal, ki je povezoval Bene\xc5\xa1ko laguno in Oglej z odprtim morjem ju\xc5\xbeno od Ravenne. Vsa obala tega kanala, 22 kilometrov, je bila zasedena z ladjedelnicami in skladi\xc5\xa1\xc4\x8di. Ravenska mornarica (Classis Ravennatis) je \xc5\xa1tela okoli 10.000 mo\xc5\xbe. Ni znano, koliko ladij je spadalo v to enoto; iz nagrobnih spomenikov v bli\xc5\xbeini so bila razbrana imena vsaj 46 plovil.'